TV7 JERUUSALEMMA UUDISED
Tänased teemad -
ISISe rünnak Iisraeli vastu on vaid aja küsimus
Iisrael vahistas terrorirünnakuid plaaninud terroriraku liikmed
Rootsi peaminister: pussitamisrünnakud pole terrorism
Üle 1,5 miljoni iisraellase elab vaesuses
Iisraelis surevad palmipuud
Vatikan: juudid ei vaja Kristust
TV7 Jeruusalemma Uudistest - Shalom!
The Times of Israel kirjutab Yediot Ahronoti raportist,
mille järgi kõrge Iisraeli kaitseametnik ütles eelmisel nädalal,
et on vaid aja küsimus, mil Islamiriik ISIS Iisraeli ründab.
USA ja Venemaa õhurünnakud olevat muutnud ISISe strateegiat
ning alustatud on rünnakuid
väljaspool Iraagis ja Süürias asuvat kalifaati.
Anonüümse ametniku sõnul
näitavad ISISe viimased terrorirünnakud USAs ja Prantsusmaal
rühmituse muutunud meetodeid.
Erinevalt teistest aastate jooksul Iisraeli rünnanud rühmitustest,
nagu Hamas või Hezbollah, pole ISISel keskorganit,
mis muudab Iisraeli vasturünnaku raskemaks,
ja kas Süürias on kuhugi rünnata,
kui rahvusvaheline koalitsioon ja Venemaa seal juba ründavad.
Iisraeli Kaitsejõud drillisid hiljuti valmidust
äärmuslikeks ohuolukordadeks nagu ISISe džihadistidest liitlastega
Egiptuse piiril Siinail peetavateks kokkupõrgeteks.
Novembris avaldasid ISISe militandid heebreakeelse netivideo, kus lubati,
et Jeruusalemma ei jää ühtki juuti.
Iisraeli julgeolekuteenistuse Shin Bet hinnangul
on viimastel aastatel ISISega liitunud
üle 40 palestiinlase ja Iisraeli araablase.
Nende arv kasvab, kuid pole ligilähedal
Süüriasse ISISega liituma sõitvate Euroopa moslemite arvule.
Ynet Newsi teatel vahistasid Iisraeli julgeolekuväed viis Iisraeli araablast,
keda kahtlustatakse ISISe innustatud terrorirünnakute planeerimises.
Iisraeli luureteenistuse Shin Bet uurimuse järgi
olid Naatsaretist pärit mehed läbinud radikaliseerumisprotsessi
ja pidasid koosolekuid, kus avaldasid toetust ISISele.
Nende kasutuses oli ka relvi,
millega nad harjutasid Naatsareti lähedal metsatukas.
Mehi süüdistatakse muuhulgas relvadega seotud kuritegudes,
illegaalse rühmituse toetamises ja selle koosolekuil osalemises.
Vahistatud grupi juht ütles koosolekuil, et tahab minna Iraaki või Süüriasse
ISISega võitlema ja teha rünnakuid juutide vastu.
Ha'aretzi teatel ütles Rootsi peaminister Löfven meediale,
et Iisraeli palestiinlaste pussitamisrünnakud iisraellaste vastu
pole rahvusvaheliste määratluste järgi terrorirünnakud.
Löfven võttis avalduse mõne tunni pärast tagasi ja ütles,
et pussitamisrünnakud on mingi terrorismi vorm,
kuigi neid ei tee terrorirühmituseks määratletud organisatsioonid.
See oli viimatine juhtum Iisraeli ja Rootsi rahvusvahelises kähmluses.
Eelmises konfliktis süüdistas Rootsi välisminister Wallström Iisraeli
palestiinlastest ründajate hukkamises ilma kohtuotsuseta.
Iisrael vastas karmilt ja rõhutas,
et Iisraeli kodanikel ja julgeolekupersonalil
on õigus end kaitsta. Iisraeli Välisministeeriumi teatel
viiakse kõik kurjategijad, sh terroristid, Iisraelis kohtusse.
Ministeeriumi sõnul on Iisrael silmitsi terrorismiga,
mida sellised vastutustundetud ja valed avaldused tagant tõukavad.
The Jerusalem Post kirjutab värskest Iisraeli vaesusraportist,
mille järgi Iisraelis elab täna vaesuses 1,7 mln inimest.
Statistika järgi on vaeste perede arv 2013.-2014. aastani kasvanud.
Statistika järgi on vaeste vaesus 2014. a ka süvenenud.
Raport kirjutas ka suurest lõhest Iisraeli eri sektorite vahel.
Pooled ultraortodoksi pered on vaesed
ja moodustavad 17,5 % kõigist vaestest Iisraeli peredest.
Ka pool araabia rahvastikku on vaene.
Üldiselt on vaesus Iisraelis üha sügavam ja karmim.
Arutz Sheva teatel on Iisraeli palmid väljasuremisohus.
Endine parlamentäär Horowitz tekitas tormi Facebookis,
kui rääkis kogu Iisraelist saabunud mitmetest teadetest
selle vähetuntud teema kohta.
Palmide massilist väljasuremist tekitavad emased palmikahjurid,
kes on vähehaaval Iisraeli palmid seest tühjaks söönud.
Palmikahjurid tungisid Iisraeli 2000. aastate algul
Jordaaniast ja Liibanonist ning levisid Jordani orust kogu riiki.
Õõnsad palmid on ohtlikud,
kuna vähimgi tuul võib nad murda ja jalakäijatele otsa kukutada.
Horowitz on süüdistanud põllumajandusministeeriumi
ja kohalikke ametnikke hoolimatuses ja vastutuse vältimises.
Kahjurite tõrjeeksperdi sõnul maksaks ühe puu töötlemine 50 dollarit.
Arutz Sheva teatab Vatikani raportist,
mille järgi juudid võivad kindlustada igavese pääste kristlusse pöördumata.
Juutide usuasjade komisjoni raport
käsitles kahe usundi suhteid pikalt vaevanud küsimust
ja teatas ühemõtteliselt,
et kirik ei peaks juute aktiivselt kristlusse pöörama.
See kordab endise paavsti,
Benedictus XVI raamatus vihjatud hoiakut.
Komisjoni raport läheb siiski paavstist kaugemale,
kuna kinnitab praktiliselt,
et juudid saavad päästetud iseseisvalt, sõltumata Kristusest.
Kuigi juudid ei saa uskuda Kristust kui maailma lunastajat,
osalevad nad raporti järgi päästes,
kuna Jumala annid ja kutse on tagasipöördumatud.
Usk sellesse, et Jeesus Kristus on ainus tee päästele,
on keskne igas kristluse õpetuses.
Kuidas juutidel on võimalik pääseda ilma usuta Kristusesse,
jääb raporti autorite meelest mõistetamatuks müsteeriumiks
Jumala päästeplaanis.
Vatikani uusim raport ei muuda ametlikult katoliiklaste õpetust.
Vatikani komisjoni 50. aastapäeval avaldatud raport
oli mõeldud lõpetama sajandeid kestnud
katoliku kiriku õpetusel põhinenud juutide tagakiusu.
Vatikan II-ks kutsutud komisjon lükkas ümber ka väite,
mille järgi juutidel lasub kollektiivne vastutus
Kristuse ristilöömise eest.
Komisjoni pidas antisemitismi halvustavaks
ning rõhutas judaismi ja kristluse ühist lähtekohta.
Need olid meie tänased uudised. Shalom ja kohtumiseni!
Tõlge: Monika Jaaguri